Den Vest-Sjællandske Avis, 1827-07-21
Canning har indfordret af alle Authoriteter hurtige og nøiagtige Beretninger og alle de Gager, sem udbetales af Regieringen, for at kunne med Begyndelsen af næste Parlamentssession strax forelægge dem for den Finantscommission, som er nedsat for at indføre Besparelser i Statsudgifterne. Paa Børsen i London havde man tre politiske Rygter: først at der var forefaldet en Træfning imellem en Fransk og Algiersk Eskadre, for det andet at Paschaen af Ægypten havde erklæret sig for uafhængig og ladet sine Tropper rømme Morea, og for det tredie, at der skal være udbrudt en Rebellion i Albanien. Hvorvidt alle disse Rygter ere grundede maae Tiden lære; men man kan, som Tingene nu staae, vente alleslags Uroligheder fra den Kant. Den Østerrigske, Franske, Russiske og Preussiske Gesandt have næsten daglige Conferencer med Lord Dudley, og at der ere vigtige Ting at forhandle om, giver sig tilkiende af følgende: Bladet Times meddeler nu den under 6te Juli 1827 imellem England, Frankerig, og Rusland afsluttede Traktat om Grækenlands Pacification, som er underskrevet af Ministerne Dudley, Polignae og Lieven og hvorved det hedder: at Hs. Majestæt Kongen af Frankerige har med megen Varme paa drevet Tractatens Underskrivt, og har flere Gange bevidnet sin Utaalmodighed over at den blev forhalet. Denne Traktat er meget vidtløftig; men den indeholder i det væsentlige følgende: Som Bevæggrund for de tre Magter til at afslutte den angives i Jndledningen, at det er nødvendigt at giøre en Ende paa den blodige Kamp imellem Grækerne og Tyrkerne, fordi den giver de Græske Øer og Provinser i Archipellet til Priis for alle Anarchiets Uordener, fordi den dagligen lægger nye Hindringer i Veien for de Europæiske Staters Handel og giver Anledning til Søerøverier, hvorved ikke allene de høie contraherende, Magters Undersaatter udsættes for betydeligt Tab. men hvorved de ogsaa nødes til kostbare Forholdsregler for at beskytte Handelen; da nu Grækerne desuden have indstændigen anmodet dem om deres Mægling hos den Ottomanniske Port, saa have de besluttet at forene deres Bestræbelser for at tilveiebringe en Overeenskomst imellem de krigførende Parter, hvilket ligesaavel Menneskeligheden som Europas Vel og Fordeel udkræver. Efter derpaa at have omstænd lig forklaret hvilke de Ministre ere, som de have betroet til at afslutte den omtalte Tractat, saa angives dens Jndhold at bestaae af følgende 7 Artikler: ") De contraherende Magter tilbyde Porten deres Mægling for at udsone sig med Grækerne. Dette Tilbud skal giøres i Constantinopel ved en fælles Erklæring og ledsages af en Opfordring til begge krigførende Partier og at afslutte en Vaabenstilstand. 2) Basis for denne Overeenskomst, som skal foreslages, skal være, at Sultanen forbliver Overherren, og at Grækerne skulle betale ham en aarlig Tribut, som eengang for alle skal bestemmes. Grækerne skullt regieres af Authoriteter, som de selv skulle udvælge, men ved hvis Valg Porten skal have en afgiørende Stemme. De beholde den Tyrkiske Eiendom paa Fastlandet og paa Øerne; men maae derfor udbetale en Erstatning til de forrige Eiere. (Denne Post har foraarsaget at de Græske Fonds ere faldne i London, da man nu befrygter at Grækerne maae anvende deres Penge til disse Gienstande og ikke kunne derimod faae Penge nok til at betale Renterne af deres Statsgield. 3) Videre Detailler, ligesom ogsaa de nøiere Bestemmelser af Grændserne skulle forbeholdes til videre Forhandlinger. 4) De contraherrende Magter forpligte sig til ufortøvet i Constantinopel at paadrive Grækenlands Pacification. 5) Jngen af de contraherende Magter skal betinge sig aparte Fordeele for sine Undersaattere. 6) Angaaende Garantierne for Stipulationerne imellem Porten og Grækerne skal der videre forhandles. 7) Denne Artikel handler som sædvanlig kun om Ratificationen. Desuden ere tre hemmelige Artikler tilføiede Tractaten 1) Det skal erklæres Porten at den Tilstand, som nu i 6 Aar har fundet Sted i det østlige Europa og hvis Tilendebringelse endnu synes at være langt borte, foranlediger de contraherende Magter til at nærme sig til Grækerne ved diplomatiske og Handelsforbindelser. 2) Naar den i denne Traktat omtalte Vaabenstilstand ikke bliver antaget inden 4 Ugers Forløb, saa ville de contraherende Magter gaae til Værk paa den Maade, som synes at være den bedste, dog uden selv at tage Deel i Fiendtlighederne. 3) Skulle de stridende Partier afslaae de omtalte Forslag og Betingelser, saa forbeholde sig de contraherende Magter ved deres Gesandte i London at aftale og gribe til videre Forholdsregler. – Disse hemmelige Artikler ere blevne publicerede tilligemed de andre, hvorved altsaa deres Hemmelighed ophører; men man har havt dermed den Hensigt at befrie Tyrkerne for al ufornøden Bekymring, som Tractaten kunde foraarsage, saasnart de troede noget andet laae skiult under den – Den forenede Flaade af detre store Europæiske Magter, som have paataget sig Jnterventionen, og som skal afsendes til de græske Farvande, skal som man siger, bestaae af 3) Orlogskibe og Fregatter. – Det hedder nu, fra London, at tre brittiske Orlogskibe ere allerede afsendte fra Tajofloden dertil, under Adm. Branclerks Commando. 11 gamle brittiske Krigskibe af forskiellig Størrelse ere blevne offentlig solgte i London, af hvilk man troer, at de tre skulle blive kiøbte til Lord Cochrane, og strax blive afsendte til ham. - Den Brittiske Fregat, som afstillede fra Kiøbenhavn og som havde Fyrst Volkonsky ombord, ligger for nærværende Tid paa Rheden af Texel. – Den Russiske Keiserlige Legationssecretair Hr. von Diwow er ankommen med Depescher fra Petersborg til Paris, hvilke man holder for at være gunstige for Grækerne. Et offentligt Blad siger, at Østerrig og Preussen have paataget at ville vedligeholde Roligheden i Europa, imedens Rusland og England ville gribe til Vaaben imod Tyrkiet, og at Frankerig vil garantere Spaniens Rolighed. – Der meldes fra Vien: at den Russiske Ambassadeur i denne Stad Hr. von Tatitschef skal have overleveret Fyrsten af Metternich en Note fra det Russiske Cabinet, hvori erklæres: at Porten bevilger endnu en sidste Termin til Udløbet af Julii Maaned for at give et afgiørende Svar paa de Forslag og Forestillinger, som skulde overleveres til den fra den Østerrigske Jnternuntius ifølge nye Jnstruktioner, men at naar denne Termin udløber uden at der udrettes noget, saa skulle Operationerne ved Pruth Floden ufortøvet begynde. Ogsaa hedder det at den Østerrigske Regiering havde ifinde at contrahere et nyt Laan; men da det ikke synes passende at udstæde nye Metalleqver, saa vil den Ungarske Rigsdag bevilge overordentlige Subsidier.